<classify> ABUJA, NIGERIA MARAIS Paul Kagame waRwanda na Macky Sall wa Senegel wanatarajia kuzungumza na wajasilramali 5,000kutoka mataifa 54 ya Afrika wakati wa jukwaa la kila mwaka la ujasiriamaliJulai 26 mwaka huu. Likiwa linasubiriwa kwahamu kubwa, jukwaa hilo la tano na la siku mbili linaloandaliwa na Shirika laTony Elumelu Foundation TEF litafanyika kwenye Hoteli ya Transcorp Hilton mjinihapa. Tukio hilo ni hitimisho yaProgramu ya Ujasiriamali ya kila mwaka ya Tony Elumelu ambayo mwaka huuimefunza na kuchagua vijana 3,000 kati ya waombaji zaidi ya 216,000 kutoka konazote za Afrika. Tukio hilo linatoa fursa adimukwa vijana wa kike na kiume kutoka mataifa ya Afrika kukutana, kujifunza nakujenga mtandao ya biashara ndani na njeya Afrika. Pia ni fursa nzuri kwaviongozi wa siasa na watunga sera kukutana, kukabiliana uso kwa uso na kizazikipya cha viongozi wa biashara ambao watabadili na kustawisha uchumi waAfrika. Marais Kagame na Sall,wataungana na Tony O. Elumelu, mwasisi wa TEF na Mwenyekiti wa Heirs Holdingsna United Bank for Africa UBA katika majadiliano ya wazi na washiriki. Kujumuisha marais katikajukwaa hilo kunaruhusu wajasiriamali wa Afrika wanaoshiriki kongamano hilokujadiliana na kuchangamana kwa karibu na viongozi wa siasa ambao watatoa ushuhuda wa jukumu muhimu ambalo serikali inaweza kushiriki katikakuchocchea ukuaji na kuchochea hamasa ya biashara. Yatakayojiri ni pamoja nijopo la majadiliano na wazungumzaji wakuu na wataalamu wa sekta kutoka Afrikana nje ya bara ambao watatoa elimu nauzoefu kwa washiriki kuimarisha ujuzi wao na kuboresha stadi zao. Majukwaa yaliyotanguliayaliongozwa na viongozi wa Afrika kama vile Rais wa Ghana, Nana Akufo-Addo,Rais wa Kenya, Uhuru Kenyatta, Rais wa zamani wa Nigeria, Olusegun Obasanjo. Wengine ni Waziri Mkuu wazamani wa Benin na Mjumbe wa Bodi ya Ushauri wa TEF, Lionel Zinsou, Makamu Raiswa Nigeria, Profesa Yemi Osinbajo.  <topic>: kimataifa 